هو ايه قصه فيده البنك الهتبقي ٢٦٪ ده حاجه حلوه ولا وحشه ؟
مافيش الكلام دا.  دا صندوق استثماري عقاري لشركة النعيم القابضة ، والاكتتاب من خلال بنك مصر ، فعامل الحملة دي.  لكن سعر الفائدة لسه ما زادش ولا حاجة. وزيادة سعر الفائدة على الودائع عمومًا كارثة اقتصادية ، وحاجة وحشة جدًا جدًا جدًا.  لأنه معناه أن المستثمرين مش هيستثمروا غير في المشروعات اللي تجيب رقم أعلى من سعر الفائدة ، فكل ما سعر الفايدة زاد ، كل ما دا معناه أن خيارات الاستثمار بتقلّ.  لو أنت مستثمر معاك مليون جنيه ، وقلت لك تعمل مشروع بيجيب عائد على رأس المال مقداره 20% ، وللا تروح تحط الفلوس في البنك بعائد قدره 40% ، هتحط الفلوس في البنك بدون تردد طبعًا :)  فكل ما سعر الفائدة زاد ، كل ما الاستثمار قلّ ، وكل ما الفلوس اتخزنت في البنوك ، والاقتصاد عمومًا كله بيتأذى.  بالعكس ، قللها بقى لغاية 5% كده ، لو حد لقى مشروع بيجب له 10% عائد ، هيعمله ويسيب البنك ، وبالتالى الدنيا كلها تنتعش ، وهكذا. والفايدة بالمناسبة ربا ، والربا حرام وكبيرة من الكبائر.  عشان بس ما حدش يفتكر إني بأقول أنها حلال ، اللي فوق دا تحليل اقتصادي فقط.